Man deur hond verskeur | Maroela Media
'n Man in sy 30's is kritiek beseer nadat hy glo Maandagoggend in Pietermaritzburg, KwaZulu-Natal, deur 'n hond verskeur is.
Chris Botha, woordvoerder van Netcare 911, het gesê die voorval het omstreeks 09:40 in Deodarstraat in Eastwood plaasgevind.
"Volgens inligting van die toneel, het die man verby 'n huis geloop toe die hond hom aangeval het. Oor die presiese rede van die aanval word egter nog bespiegel en die polisie sal dit ondersoek," het Botha gesê.
Botha het aan Maroela Media bevestig die man was 'n voetganger en is op die sypaadjie aangeval.
"Die man is erg deur die hond verskeur en het wonde oor sy hele liggaam opgedoen."
Paramedici het onverpoos gewerk om die man te stabiliseer, waarna hy na 'n nabygeleë hospitaal geneem is vir verdere behandeling.
Botha kon nie dadelik bevestig watter soort hond die man aangeval het nie.
Netcare 911 Pietermaritzburg
Oscar Pistorius dalk binnekort vry
Ek gaan ook bespiegel. 'n Hond val nie sommer iemand aan nie. Dalk is die hond geterg (of voorheen) deur die persoon of selfs deur iemand anders. Dalk moes ek "dalk" in die sin weggelaat het? Wie weet? Dalk en miskien is ek reg?
Toe ek nog 'n kinder was, het ek en my ma een dag gaan stap (sommer so deur die woonbuurt). Toe ons verby 'n sekere huis loop, kom die hond uitgehol en storm grommend op ons af. Al wat ons gered het was dat die eienaar vinnig genoeg was om die hond terug te roep. En dan ook, ons famlie-hond het op 'n keer ook by ons hek uitgestorm toe ons inry (die hond was altyd so bietjie van 'n dik-dooi – maar het op hierdie spesifieke dag skielik meer lewe getoon). Niemand het (sover ons weet) ooit die hond… Lees meer »
Wonder darem of "die man" net in die straat verby geloop het?? Hy het nie net DALK probeer inbreek of iets nie???
Enige voetganger of drawwer of fietsryer mag seker die betrokke pad gebruik het? Kom ons hoop hy oorleef en stel 'n enorme eis teen die hond se eienaar in, of wie ook al die dier laat uitkom het. Dis sommer nonsens dat honde buite hul mense se eiendom rondloop, dis weereens omrede die munisipaliteite nie wetstoepassing doen nie. Sulke diere moet geskut word en fris boetes betaal word voor hulle teruggegee word. Reeksoortreders se honde moet bloot vernietig word of "aan die slaap gemaak word".
Jy het n lesensie nodig om n vuurwapen te besit omdat dit as gevaarlik bestempel word en jy n kurses moot loop om dit te hanteer en dit mense kan beseer.Hoekom nie ook n lesensie vir n hond ook nie,n eksamen afle van hoe jy hom moet behandel en harteer.Honde is net soos vuurwapens gevaarlik en kan mense verongeluk.Die SPCA kan dit aanbied en so ook hul eie inkomste kry.daar is te veel mense wat honde aanhou en nie weet hoe om hul te behandel en te hanteer nie,geen offening nie, geen diseplinne nie.laat honde vry in straate rond loop… Lees meer »